《送修武郑主簿纠郡梓潼兼寄王舍人八韵》
宋代·徐铉

杖策辞清浴，驱车向梓潼。
栖鸾才乍展，{左口右七}驭气方雄。
暂割趋庭恋，将伸纠郡功。
诗清冲密雪，别酒愬寒风。
山水秦关外，烟花锦里东。
府公名素重，语掾道仍同。
坐啸新知洽，随行旧分通。
当令从此去，不复数文翁。

作者简介：徐铉（916年—991年）南唐，北宋初年文学家、书法家。字鼎臣，广陵（今江苏扬州）人。历官五代吴校书郎、南唐知制诰、翰林学士、吏部尚书，后随李煜归宋，官至散骑常侍，世称徐骑省。淳化初因事贬静难军行军司马。曾受诏与句中正等校定《说文解字》。工于书，好李斯小篆。与弟徐锴有文名，号称“二徐”；又与韩熙载齐名，江东谓之“韩徐”。